На основу члана 108. Закона о јавним набавкама ( „Сл. Гласник РС“ бр 124/2012, 14/2015 и 68/2015) и члана 22. Статута Јавног предузећа за пијачне и погребне услуге Земун, Надзорни одбор Предузећа на седници одржаној дана 23.03.2017. године, донео је следећу

**О Д Л У К У**

о додели уговора

 Уговор за јавну набавку редовно одржавање гробља и пијаца Р-01/2017 додељује се понуђачу ISIS INSTALACIJE DOO из Батајнице, Ул. Пуковника Миленка Павловића 151, за понуду бр. 04-750 од 16.03.2017. године.

 Овлашћује се директор Јавног предузећа да може закључити уговор са понуђачем из става 1. ове Одлуке.

**О б р а з л о ж е њ е**

Наручилац Јавно предузеће за пијачне и погребне услуге Земун из Земуна, Магистратски трг бр. 1, донео је Одлуку о покретању јавне набавке мале вредности бр. Р-01/2017 , заведену под бројем 02-625 од 28.02.2017, за јавну набавку – редовно одржавање гробља и пијаца.

Наручилац је дана 02.03.2017. године, објавио конкурсну документацију са позивом за подношење понуда на Порталу Јавних набавки и сајту Предузећа. Дана 07.03.2017. године Наручилац је објавио измене и допуне Конкурсне документације и Обавештење о продужењу рока за подношење понуда, а у складу са чланом 63. Закона о јавним набавкама.

 До истека рока за подношење понуда, 16.03.2017. године у 09.00 часова на адресу Наручиоца приспеле су две понуде: БИОДЕКОР ДОО из Новог Београда, Сурчинска 9д, заведена код Наручиоца под бројем 04-743 од 15.03.2017. године и понуда ISIS INSTALACIJE DOO из Батајнице, Пуковника Миленка Павловића 151, заведена код Наручиоца под бројем 04-750 од 16.03.2017. године

 Отварање понуда које је обављено 16.03.2017. године са почетком у 09,30 часова у просторијама Јавног предузећа за пијачне и погребне услуге Земун, Магистратски трг бр. 1 Земун, канцеларија бр. 108, водила је комисија образована Решењем директора Јавног предузећа бр. 02- 626 од 28.02.2017. године, у саставу Мирослав Гајић, Олгица Добрић и Маринко Марић и на основу тога сачинила Записник заведен код Наручиоца под бројем 04-751 од 16.03.2017. године. Отварању понуда присуствовао је овлашћени представник Понуђача ISIS INSTALACIJE DOO из Батајнице, Бранкица Митровић.

Након отварања приспелих понуда Комисија је сачинила Извештај о стручној оцени понуда заведен под бројем 04-753 у коме је констатовано следеће:

**1.** Да су обе понуде БИОДЕКОР ДОО из Новог Београда, Сурчинска 9д, заведена код Наручиоца под бројем 04-743 од 15.03.2017. године и понуда ISIS INSTALACIJE DOO из Батајнице, Пуковника Миленка Павловића 151, заведена код Наручиоца под бројем 04-750 од 16.03.2017. године, приспеле благовремено, односно да су приспеле у предвиђеном року.

**2**. Комисија констатује да је понуда подносиоца БИОДЕКОР ДОО заведена под бројем 04-743 од 15.03.2017. године којом је понуђена цена 179.400,00 динара без ПДВ-а, неприхватљива у смислу одредбе члана 3. став 1. тачка 33. и члана 106. став 1. тачка 2, 3. и 5. Закона о јавним набавкама, те да се иста, на основу члана 107. став 1. Закона о јавним набавкама, одбија као неприхватљива из следећих разлога:

- У обрасцу понуде Понуђач није попунио колоне : «укупна цена без ПДВ-а» и «укупна цена са ПДВ-ом «.

- Понуђач није доставио доказ о испуњавању конкурсном документацијом захтеваног додатног услова- кадровског капацитета, о запослењу, односно радном ангажовању код понуђача дипломираног инжињера грађевинске струке.

- Понуђач није доставио конкурсном документацом тражене изјаве банке (писмо о намерама) о издавању банкарске гаранције за добро извршење посла у вредности од 20% вредности понуде и изјаву банке о издавању банкарске гаранције за отклањање недостатака у гарантном року у вредности од 5% укупно изведених радова)

 **3.** Комисија Наручиоца након спроведене стручне оцене понуда за јавну набавку Р-01/2017, констатује да је једина исправна, прихватљива, одговарајућа и уједно најповољнија понуда понуђача ISIS INSTALACIJE DOO, ул. Пуковника Миленка Павловића 151, Батајница зеведена код Наручиоца под бројем 04-750 од 16.03.2017. године, којом је понуђена цена 364.400,00 без ПДВи предлаже Надзорном одбору наручиоца да уговор додели овом понуђачу.

. Имајући у виду изнето, Надзорни одбор Наручиоца је прихватио оцену коју је дала Комисија за јавну набавку Р-01/2017, па је одлучено као у диспозитиву.

ПОУКА О ПРАВНОМ ЛЕКУ:Против ове Одлуке захтев за заштиту права може се

 поднети у року од пет дана од објављивања Одлуке на

 Порталу јавних набавки, Републичкој комисији за

 заштиту права у поступцима јавних набавки, а предаје се

 наручиоцу.

 Председник Надзорног одбора

 Маринко Шакан